**Mihi:**

Ko te manu e kai ana i te miro, nōna te ngahere. Ko te manu e kai ana i te mātauranga, nōna te ao.

Ko te mihi tuatahi ki **te Atua**. Ko ia te timatanga me te whakamutunga o ngā mea katoa.

Ka mihi ahau ki akoe**, Waiora,** motō āwhina, mo to hūmārika.

Ki ngā **hunga mate**, haere, haere, haere atu rā.

E te **hunga ora**, mauri ora ki a tātou katoa.

No Ōtākou me Kōtirana ōku tipuna.  
I whanau mai au i Tāmaki Makaurau,  
Engari i tipu ake au i te Tai Tokerau.   
E noho ana au inaianei kei Tāmaki Makaurau.

Nō reira, tēnā koutou e hoa mā, kua hui mai ki te whakarongo ki tōku whakapuaki. Ka nui te mihi ki a koutou mō tō koutou manawa ki te whakarongo.

E hoa mā, tēnā koutou, tēnā koutou, tēnā koutou katoa.

**Whakataki:**

Ko te kaupapa i kōwhiri au, he kōrero o nehe o ngā tangata o Herekino, kei te Tai Tokerau. Ko tēnei tētahi pūrakau tuku iho nō ō rātou tipuna, e pa ana ngā maunga e whā.

**Te whakapapa o tēnei pūrakau:**

Ko tenei pūrākau mo ngā maunga teitei e whā, i te wāhi o Manukau, ki te taha o Herekino.

Ko Māmari te waka, ko Orowhana te maunga matua, ko Te Rarawa Kai Whare te iwi, ko Taunaha te Rangatira, ko Ngāti Hine me Patupinaki ngā hapū, ko Whakamaharatanga te whare nui, ko Manukau te marae.

Nā ngā kaumatua o Manukau Marae tēnei purakau. I tākina mai te kōrero e John McLean rāua ko Mercia Smith. Ko Herekino te wāhi tupuna o tōku hungarei rātou tōku hoa tāne, āku tamahine.

**Ngā maunga e whā:**

Ko Orowhana te maunga nui ake. Kei te kitea tēnā maunga e ngā tangata i ngā wāhi tawhiti.

I ngā wā o mua, i te whakamahi ngā kaimahi moana i tērā maunga ki te arahi i a rātou ki te kainga, ki Manukau. Ko te pūtake o te ingoa te oro, te ‘echo’.

I ngā wā o mua, ko Taunaha te Rangatira matua kei reira. I noho a Taunaha kei te maunga Ripiripi, tētahi maunga ki te taha o Orowhana.

Ko tāna haepapa, he matakitaki i te rohe huri noa. Mehemea ka puta ētahi tangata, ka whakamōhio a Taunaha ki ngā tangata whenua.

Ki te puta mai nga tangata tauhou, ka kōrero a Taunaha ki a Orowhana. Ka paoro te rongo, ka rongo nga tangata katoa, kei ō rātou kainga, kei raro i te maunga.

Kātahi rātou ka piki ki runga i te maunga, tae noa kia mōhio rātou kei te haumaru, ka mōhio he hoa, he hoariri rānei ngā manuhiri.

Ko te maunga tuatoru, ko Te Pako. Ko the whakamahi o Te Pako, te kūaha o ngā tangata i te haerenga kia toro ki a Taunaha.

He wairere kei te waenganui i te maunga Orowhana rāua te maunga Ripiripi. Ka puta mai te wairere i roto o te maunga, i te ana. Ka rere te wai ki tētahi awa.

Ko Waitomo te ingoa o tērā awa. Ko Te Kohuroa te wairere, nā te kohu o te wai.

Ko Te Puke Taiko tētahi atu maunga, te maunga tuawhā i tēnei roopu.

I ngā wā o mua, ka huna ngā manu tāiko i tāna pēpi i roto i ētahi rua, i tērā maunga. I kohi ngā tangata i ngā punua manu, ā, e kai ana.

**Na wai te ingoa o Herekino? (te haerenga o Tōhē)**

Nō Tōhē te ingoa o taua takiwa, ko Herekino. Ā te wā haerenga a Tōhē ka kite ia i ētahi māhanga(snares) kua herea kino. Nā Taunaha ngā māhanga. I whakaako a Tōhē ki a Taunaha ki te hanga ngā māhanga pai. Ko te ingoa roa o tērā rohe, ko Te Herekino-o-Taunaha (the badly tied snares of Taunaha).

I ēnei wā, ki te kite ki ngā maunga, ka maumahara ngā tangata o Manukau marae i ōna tipuna. Ka maumahara hoki rātou ina kite rātou i tō rātou wharenui, ko Whakamaharatanga. Ko Taunaha te whakairo tekoteko i runga i te wharenui.

**Whakakapi**:

He whakataukī tēnei: Kia ū tō ū kāwai tupuna, kia mātauria ai, i ahu mai i hea, e anga ana koe ko hea.

Kei te manawanui nga tangata o te marae o Manukau ki te maumahara i a rātou kōrero o nehe, me te tuku atu ki ā rātou rangatahi.

**Whakakōpani**

No reira, anei ngā maunga e whā o Herekino: Ko Orowhana rātou ko Ripiripi, ko Te Pako, ko Te Puke Taiko. Kei Manukau, kei Herekino ngā uri o Taunaha e noho ana.

Kua mutu tāku kōrero mō tenei wā. Ngā mihi mō tō koutou whakarongo ki tōku kōrero.

References:

1. Tētahi kōrero nō ko Mercia Smith rāua ko John McLean, kei Manukau marae, Hanuere 2022
2. [https://www.tkm.govt.nz/iwi/te-rarawa/#](https://www.tkm.govt.nz/iwi/te-rarawa/)
3. <https://forms.justice.govt.nz/search/Documents/WT/wt_DOC_93169930/Wai%2045%2C%20F010.pdf>
4. <https://www.terarawa.iwi.nz/nga-marae-o-te-rarawa/whakamaharatanga--marae>
5. <https://collections.tepapa.govt.nz/object/159623> Mutu kākā (bird snare) image part of Te Papa taonga māori collection.
6. ‘Ko Manukau tōku marae’ pukamata roopu
7. Te Aka Maori dictionary